text: right|thumb|200px|চকবাজারের শাহী মসজিদ
  right|thumb|200px|চকবাজারের শাহী মসজিদ
  right|thumb|200px|বড়কাটরার দিক হতে চকবাজারের শাহী মসজিদ
  চকবাজার শাহী মসজিদ বাংলাদেশের রাজধানী ঢাকা শহরের পুরান ঢাকা এলাকার চকবাজারে অবস্থিত একটি মোগল আমলের মসজিদ। মোগল সুবেদার শায়েস্তা খান এটিকে ১৬৭৬ খ্রিষ্টাব্দে নির্মাণ করেন, মসজিদে প্রাপ্ত শিলালিপি থেকে এই ধারণা করা হয়। এই মসজিদটিই সম্ভবত বাংলায় উঁচু প্লাটফর্মের উপর নির্মিত প্রাচীনতম ইমারত-স্থাপনা। প্লাটফর্মটির নিচে ভল্ট ঢাকা কতগুলো বর্গাকৃতি ও আয়তাকৃতি কক্ষ আছে। এগুলোর মাথার উপরে খিলান ছাদ রয়েছে, যার উপরের অংশ অবশ্য সমান্তরাল। ধারণা করা হয়, এই মসজিদের প্লাটফর্মের নিচের কক্ষগুলোতে মাদ্রাসার ছাত্র ও শিক্ষকদের আবাসন ছিল, এধরনের ভবনগুলোকে বলা হয় 'আবসিক-মাদ্রাসা-মসজিদ'।
  
  মসজিদটির আদি গড়নে ছিল তিনটি গম্বুজ। অবশ্য বিভিন্ন সময়ে সংস্কারকার্য ও নির্মাণ সম্পাদনের ফলে বর্তমানে এর আদি রূপটি আর দেখা যায় না। মসজিদের ভিতরকার নকশা তিনটি বে'তে বিভক্ত ছিল, যার মাঝখানের বে ছিল বর্গাকার, কিন্তু দুপাশের বে ছিল আয়তাকার। তিনটি বে'র উপরেই গম্বুজ দিয়ে আচ্ছাদিত ছিল, মাঝখানের গম্বুজটি ছিল তুলনামূলক বড় আকৃতির। কেন্দ্রীয় মেহরাবটি অষ্টকোণাকৃতির, যা সংস্কারের পরে আজও (২০০৬) সেরকমটাই রয়েছে।
  
  শিলালেখ 
  
  মসজিদটিতে একটি শিলালিপি রয়েছে, যেখানে মসজিদের ইতিহাস সম্পর্কে তথ্য রয়েছে। হরিনাথ দে এই লেখাটির অনুবাদ করেছেন -
  
   "The Ameer of Ameers who cleaves to the right
   masjid Shaista did built in God's right,
   I said to the seeker enquiring its date
   Accomlished We know Was God's bidding"
  
  আরো পড়ুন
   বাংলাদেশের মসজিদের তালিকা
   ঢাকা বিভাগের মসজিদের তালিকা
  
  তথ্যসূত্র 
  
  বিষয়শ্রেণী:ঢাকার মসজিদ
  বিষয়শ্রেণী:ঢাকা জেলার মসজিদ
  বিষয়শ্রেণী:১৬৭৬-এ প্রতিষ্ঠিত
title: চকবাজার শাহী মসজিদ